Diari Oficial de la Generalitat Valenciana


Sumari del DOGV 4369, del 31-10-2002 (2002/11127)

ACORD de 28 d'octubre de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Tavernes Blanques.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/11324


Data del document
:   28-10-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Tavernes Blanques
    * administració local
    * expropiació

ACORD de 28 d'octubre de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Tavernes Blanques. [2002/A11836]
  
El Govern Valencià, en la reunió del dia 28 d'octubre de 2002, va adoptar el següent acord:
  
L'Ajuntament de Tavernes Blanques, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obres d'urbanització de la prolongació del carrer Lepanto a parc Primer de Maig i accés al Pavelló poliesportiu cobert municipal.
  
Esta declaració d'urgent ocupació es justifica pel fet que l'obra està inclosa en el Pla Provincial d'Obres i Servicis de 2001.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns d'ells van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i retenció de crèdit.
  
Per tot això, i d'acord amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Tavernes Blanques per a l'execució del Projecte d'obres d'urbanització prolongació del carrer Lepanto a parc Primer de Maig i accés al pavelló poliesportiu cobert municipal.
  
Relació de béns afectats:
  
Finca núm. 1:
  
Titulars del domini: Esperanza Martí Marco.
  
Domicili: c/ Cardenal Benlloch, 6, 1a. Tavernes Blanques.
  
Naturalesa i emplaçament de la finca afectada: Urbana, c/ Sant Josep, 24.
  
Dades cadastrals: parcel·la cadastral: 676.33.22. Superfície total solar: 142 m2.
  
Dades del Registre de la Propietat número 13 de València: tom 811, llibre 67, foli 182, finca núm. 239. Superfície inscrita 140 m2 i 40 dm2.
  
Superfície a expropiar: 90 m2 (expropiació parcial).
  
Forma en què s'expropia: procediment d'urgència (article 52 Llei d'Expropiació Forçosa).
  
Finca núm. 2:
  
Titulars del domini: Presumptament Margarita Monte Seguí, com a hereva dels consorts, Enrique Monte Orduña i Carmen Seguí Guerri.
  
Domicili: c/ Blasco Ibáñez, 6, 13a. Tavernes Blanques.
  
Naturalesa i emplaçament de la finca afectada: urbana, c/ Sant Josep, 25.
  
Dades cadastrals: parcel·la cadastral: 686.57.38. Superfície total solar: 151 m2.
  
Dades del Registre de la Propietat número 13 de València: tom 511, llibre 7, foli 150, finca núm. 250. Superfície inscrita 148 m2 i 20 dm2.
  
Superfície a expropiar: 83 m2 (expropiació parcial).
  
Forma en què s'expropia: procediment d'urgència (article 52 Llei d'Expropiació Forçosa).
  
Ocupant de l'immoble: José Pérez Rodríguez.
  
Finca núm. 3:
  
Titulars del domini: els consorts, senyor Manuel Almenar Sanfeliu i la senyora Pilar Ferri Ros.
  
Domicili: c/ Teatre, 2, 1r, 1a. 46104 Cullera.
  
Naturalesa i emplaçament de la finca afectada: urbana, c/ Sant Josep, 26.
  
Dades cadastrals: parcel·la cadastral: 676.33.23. Superfície total solar: 147 m2.
  
Dades del Registre de la Propietat número 13 de València: tom 511, llibre 7, foli 130, finca núm. 240. Superfície inscrita 139 m2 i 23 dm2.
  
Superfície a expropiar: 147 m2 (expropiació total).
  
Forma en què s'expropia: procediment d'urgència (article 52 Llei d'Expropiació Forçosa).
  
Ocupants de l'immoble a títol de precaristes: José Aguilar Santaisabel i María Santaisabel Ribes.
  
El present acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir del dia següent a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se, en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent a la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 28 d'octubre de 2002
  
El vicepresident i secretari del Govern Valencià,